da de da de da de fi en en en sv da nl de bar da da da da fr da da da de da da da da de da da sv nb nb nb da nb nb nb nb nb nb da sv da da en da da da nb sv da da da da fr da da da da da da en da da da en en da de
Sportscamp på Dejbjerglund Efterskole | Dansk Skoleforening for Sydslesvig e.V.
Få den fedeste oplevelse i din sommerferie! Tag på Sportscamp på Dejbjerglund Efterskole den 3.-6. august 2015. Oplev fire dages sportscamp med idræt, samvær og oplevelser.
Børn fra Sydslesvig møder børn fra Vestjylland til idræt og samvær
Du skal være mellem 9 og 13 år og have lyst til idræt. Du får muligheden for at dygtiggøre dig i din primære idræt, samt prøve kræfter med andre idrætter. Børn fra Sydslesvig møder børn fra hele Danmark til idræt og samvær. Vi håber på at møde en frisk fynbo, en lun nordjyde og energiske sjællændere. Selvfølgelig vil I være mange fra DGI Vestjylland.
Du skal vælge din primære idræt:
friluftsliv, leg og sjov idræt
Kl. 9.00 Din idræt
Kl. 13.00 Din idræt og valgfag
Kl. 22.15 På sovesalen
Kl. 22.30 God nat
Om formiddagen har du din linjeidræt fra kl. 9.00 til kl. 12.00. Om eftermiddagen har du dels linjeidræt og dels idræt på tværs af linjerne. Her laver du adventurerace, mangekamp og valgfag med mulighed for at afprøve nyt. Hver aften byder på fællesaktivitet, storleg og lejrliv med sang og fortælling.
Dejbjerglund Efterskole slår dørene op mandag den 3. august kl. 8.30. Her er der velkomst og indhvartering. For dagsdeltagerne starter vi mandag kl. 9.00. Der vil om torsdagen være fællesafslutning for hele familien fra kl. 16.30-18.00. Aftenen byder bla. på familieidræt for alle.
Børn fra Sydslesvig har mulighed for at møde søndag den 2. august mellem kl. 18.30 og 19.00.
Rigeligt med idrætstøj (både ude og indetøj).
Håndklæder og badetøj (måske kører vi til fjorden en eftermiddag).
Lidt lommepenge: Ca. 100 til 200 kr. (Kiosken)
Deltagerpris: 1250 kr. Prisen inkluderer fuld forplejning, undervisning, t-shirt og overnatning. Der optages max. 120 børn efter »først til mølle-princippet«.
Toke Vibel, Maja Lykke Christiansen og Jacob Aaskov.
Tidligere og nuværende elever fra Dejbjerglund Efterskole
Lærere fra Dejbjerglund Efterskole
Instruktører fra Stauning/Dejbjerg samt DGI Vestjylland
Dansk Skoleforening for Sydslesvig e.V.Stuhrsallee 2224937 Flensburg